Têgêrayîşê Ciwananê Şorişgêran (TCŞ) û Cinîyan ê Ciwanan ê Têkoşeran (TÊKO-JIN) vizêr şaristanê Dortmundî yê Almanya de Rayraşîyayîşo Derg da destpêkerdene. Ciwanan rayraşîyayîş de tîşortê bi nuşteyê 'Vera îşxal û îxanetî bêrê cengê azadîye' da xo ra.
Nameyê ciwanan ser o Numan Amedî eşkerayîye wende û venga pêro ciwanan da ke seba wayîrvejîyayîşê xoverdayîşê gerîlayan vejîyê meydanan. Ciwanan rayraşîyayîş de vilawekê vi almankî wendî, sloganê sey 'Biciwîyo Serek Apo', 'Biciwîyo Xoverdayîşê Gerîlayan' vatî.
Rayraşîyayîş Essen de qedîya. Ciwanî Merkezê Komelê Demokratîkî yê Kurdan de ameyî pêser û tîya de seba Şehîdanê Menga Gulane merasîmêkê yadkerdişî kerd. Merasîm de seba pîlkerdişê têkoşînî mesajî ameyî dayene û sînevîzyonêk ame mojnayene.
